Lav et referat af nedenstående tekst:

Tekst:
Alle Hjørring Kommunes skoler sender tre styks selvtest hjem med de elever, der ikke er vaccinerede, eller som ikke har været smittede. Det har kommunen valgt at gøre, så eleverne let kan blive testet i løbet af jul og nytår og forhåbentligt så møde op efter juleferien med en frisk, negativ coronatest. Det er en brugbar tilføjelse til de allerede eksisterende, godkendte testmetoder, der er i brug, men selvtesten kan ikke stå alene, siger byens apoteker. - Selvtest er ikke gyldig som hverken officiel test eller i stedet for coronapas, men den kan bruges til at mindske presset på de nuværende teststeder, siger Jesper Sevel, der er apoteker ved Hjørring Løve Apotek i Hjørring. Men han mener alligevel, at testen har en berettigelse. - Den er godkendt som en screeningstest. Er man så positiv, skal man gå ned og få taget en PCR-test, siger Jesper Sevel. En ekstra tryghed Spørger man skolelederen for Hjørring Sydøst, så er elevernes selvtests da heller ikke tænkt som en erstatning for de officielle testmuligheder, men som en ekstra tryghed for skolernes elever og personale. -	Det er ikke en officiel test, men det er en ekstra tryghed i, at eleverne kan blive testet, inden de møder op efter ferien, siger Mads Albertsen, skoleleder for Hjørring Sydøst.

Referat:
Hjørring Kommune sender selvtests med deres elever hjem, når de får fri fra skole 14. december, men testen kan ikke stå alene.